CELEX: 32021D0871
Language: ro
Date: 2021-05-28 00:00:00
Title: Decizia de punere în aplicare (UE) 2021/871 a Comisiei din 28 mai 2021 privind verificarea conturilor agențiilor de plăți din Regatul Unit în ceea ce privește cheltuielile finanțate de Fondul european de garantare agricolă (FEGA) pentru exercițiul financiar 2020 și rambursarea creditelor legate de disciplina financiară reportate din exercițiul financiar 2020 [notificată cu numărul C(2021) 3685] (Numai textul în limba engleză este autentic)

31.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 191/15
               
            
         DECIZIA DE PUNERE ÎN APLICARE (UE) 2021/871 A COMISIEI
         din 28 mai 2021
         privind verificarea conturilor agențiilor de plăți din Regatul Unit în ceea ce privește cheltuielile finanțate de Fondul european de garantare agricolă (FEGA) pentru exercițiul financiar 2020 și rambursarea creditelor legate de disciplina financiară reportate din exercițiul financiar 2020
         
            
               [notificată cu numărul C(2021) 3685]
            
         
         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (6) si articolul 51, coroborat cu articolele 131 și 138 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice („Acordul de retragere”),
         după consultarea Comitetului pentru fondurile agricole,
         întrucât:
         
                     (1)
                  
                  
                     În temeiul articolului 51 din Regulamentul (UE) nr. 1306/2013, Comisia, pe baza conturilor anuale prezentate de Regatul Unit, însoțite de informațiile necesare pentru verificarea conturilor și de o opinie de audit privind integralitatea, acuratețea și veridicitatea conturilor, și pe baza rapoartelor întocmite de organismele de certificare, trebuie să verifice conturile agențiilor de plăți menționate la articolul 7 din regulamentul respectiv înainte de data de 31 mai a anului de după exercițiul bugetar în cauză.
                  
               
                     (2)
                  
                  
                     În conformitate cu articolul 39 din Regulamentul (UE) nr. 1306/2013, exercițiul financiar agricol începe la data de 16 octombrie a anului N-1 și se sfârșește la data de 15 octombrie a anului N. La verificarea conturilor pentru exercițiul financiar 2020, trebuie să se țină seama de cheltuielile efectuate de Regatul Unit între 16 octombrie 2019 și 15 octombrie 2020, în conformitate cu articolul 11 alineatul (1) din Regulamentul de punere în aplicare (UE) nr. 908/2014 al Comisiei (2).
                  
               
                     (3)
                  
                  
                     Articolul 33 alineatul (2) primul paragraf din Regulamentul de punere în aplicare (UE) nr. 908/2014 prevede că sumele care trebuie recuperate de la Regatul Unit sau plătite acestuia, în conformitate cu decizia privind verificarea conturilor menționată la articolul 33 alineatul (1) din regulamentul respectiv, se calculează prin scăderea plăților lunare pentru exercițiul financiar în cauză din cheltuielile recunoscute pentru același exercițiu în conformitate cu articolul 33 alineatul (1).
                  
               
                     (4)
                  
                  
                     Comisia a verificat informațiile prezentate de Regatul Unit și i-a comunicat acestuia rezultatele verificărilor sale, însoțite de modificările necesare.
                  
               
                     (5)
                  
                  
                     Pentru agențiile de plăți din Regatul Unit, „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” și „Rural Payments Agency”, conturile anuale și documentele însoțitoare permit Comisiei să ia o decizie cu privire la integralitatea, acuratețea și veridicitatea conturilor anuale prezentate.
                  
               
                     (6)
                  
                  
                     În conformitate cu articolul 5 alineatul (5) din Regulamentul delegat (UE) nr. 907/2014 al Comisiei (3), decizia privind verificarea conturilor trebuie să ia în considerare eventualele depășiri de termene intervenite în lunile august, septembrie și octombrie. Unele dintre cheltuielile declarate de Regatul Unit în aceste luni ale anului 2020 au fost efectuate după termenele aplicabile. Prin urmare, prezenta decizie trebuie să stabilească reducerile corespunzătoare.
                  
               
                     (7)
                  
                  
                     În conformitate cu articolul 41 din Regulamentul (UE) nr. 1306/2013, Comisia a redus sau a suspendat deja o serie de plăți lunare pentru exercițiul financiar 2020, din cauza nerespectării plafoanelor financiare sau a termenelor de plată sau din cauza deficiențelor sistemului de control. În prezenta decizie, Comisia trebuie să țină seama de aceste sume reduse sau suspendate, pentru a evita efectuarea oricăror plăți sau rambursări necorespunzătoare sau inoportune care ar putea face, mai târziu, obiectul unei corecții financiare. Sumele în cauză pot fi examinate, acolo unde este cazul, în conformitate cu procedurile de verificare a conformității în temeiul articolului 52 din Regulamentul (UE) nr. 1306/2013.
                  
               
                     (8)
                  
                  
                     Comisia a redus deja plățile lunare relevante pentru exercițiul financiar 2020 cu sumele datorate Fondului european de garantare agricolă (FEGA) ca urmare a deciziilor privind verificarea financiară și verificarea conformității, în temeiul articolelor 51 și 52 din Regulamentul (UE) nr. 1306/2013, executate de Comisie în exercițiul financiar 2020. Orice astfel de sume sunt luate în considerare în prezenta decizie.
                  
               
                     (9)
                  
                  
                     În temeiul articolului 54 alineatul (2) din Regulamentul (UE) nr. 1306/2013, 50 % din consecințele financiare ale nerecuperării sumelor corespunzătoare neregulilor trebuie suportate de Regatul Unit dacă recuperarea nu se produce în termen de patru ani de la data solicitării de recuperare sau în decurs de opt ani în cazul în care recuperarea face obiectul unei acțiuni într-o instanță națională. Articolul 54 alineatul (4) din Regulamentul (UE) nr. 1306/2013 impune Regatului Unit să atașeze, la conturile anuale pe care trebuie să le prezinte Comisiei în temeiul articolului 29 din Regulamentul de punere în aplicare (UE) nr. 908/2014, un tabel certificat reflectând sumele pe care urmează să le suporte în temeiul articolului 54 alineatul (2) din Regulamentul (UE) nr. 1306/2013. Normele de aplicare privind obligația Regatului Unit de a raporta sumele care trebuie recuperate sunt stabilite în Regulamentul de punere în aplicare (UE) nr. 908/2014. Anexa II la Regulamentul de punere în aplicare (UE) nr. 908/2014 stabilește modelul de tabel pe care Regatul Unit trebuie să îl utilizeze pentru a furniza informații cu privire la sumele care trebuie recuperate. Pe baza tabelelor completate de Regatul Unit, Comisia decide asupra consecințelor financiare ale nerecuperării sumelor corespunzătoare neregulilor mai vechi de patru ani sau, respectiv, de opt ani.
                  
               
                     (10)
                  
                  
                     În conformitate cu articolul 54 alineatul (3) din Regulamentul (UE) nr. 1306/2013, pe baza unor argumente bine justificate, Regatul Unit poate decide să nu continue procedurile de recuperare. O asemenea decizie poate fi luată numai în cazul în care costurile deja suportate și cele susceptibile a fi suportate totalizează o sumă mai mare decât suma care trebuie recuperată sau în cazul în care recuperarea se dovedește a fi imposibilă din cauza insolvenței, înregistrate și recunoscute în temeiul dreptului național, a debitorului sau a persoanelor responsabile din punct de vedere juridic pentru neregulă. Dacă decizia a fost luată în termen de patru ani de la data solicitării de recuperare sau în decurs de opt ani în cazul în care recuperarea face obiectul unei acțiuni într-o instanță națională, consecințele financiare ale nerecuperării trebuie să fie suportate în proporție de 100 % din bugetul Uniunii. Sumele pentru care Regatul Unit a decis să nu continue procedurile de recuperare și motivele deciziei se includ în raportul de sinteză menționat la articolul 54 alineatul (4) din Regulamentul (UE) nr. 1306/2013 coroborat cu articolul 102 alineatul (1) primul paragraf litera (c) punctul (iv) din regulamentul respectiv. Prin urmare, aceste sume nu trebuie suportate de Regatul Unit și, în consecință, trebuie suportate din bugetul Uniunii.
                  
               
                     (11)
                  
                  
                     În conformitate cu articolul 51 din Regulamentul (UE) nr. 1306/2013, prezenta decizie nu trebuie să aducă atingere deciziilor ulterioare pe care le-ar putea lua Comisia pentru a exclude de la finanțarea de către Uniune cheltuielile care nu au fost efectuate în conformitate cu normele Uniunii.
                  
               
                     (12)
                  
                  
                     Regulamentul de punere în aplicare (UE) 2020/1769 al Comisiei (4) stabilește sumele care trebuie rambursate statelor membre în exercițiul financiar 2021 în ceea ce privește disciplina financiară aplicată în exercițiul financiar 2020. Această rambursare este finanțată din creditele FEGA reportate din exercițiul financiar 2020, în conformitate cu articolul 12 din Regulamentul (UE, Euratom) 2018/1046 al Parlamentului European și al Consiliului (5). Având în vedere articolul 135 alineatul (1) din Acordul de retragere și întrucât sumele reportate sunt puse la dispoziție în bugetul 2021, în Regulamentul de punere în aplicare (UE) 2020/1769 nu a fost stabilită nicio sumă pentru Regatul Unit. Cu toate acestea, întrucât creditele au fost reportate din exercițiul financiar 2020, când Regatul Unit continua să contribuie la bugetul Uniunii și să participe la execuția acestuia, este oportun ca partea Regatului Unit din disciplina financiară pentru exercițiul financiar 2020, în valoare de 41 383 278 EUR, să fie rambursată. Prin urmare, suma respectivă trebuie încorporată în prezenta decizie,
                  
               ADOPTĂ PREZENTA DECIZIE:
         
            Articolul 1
            Se validează conturile agențiilor de plăți din Regatul Unit, „Department of Agriculture, Environment and Rural Affairs” (Departamentul pentru agricultură, mediu și afaceri rurale), „The Scottish Government Rural Payments and Inspections Directorate” (Direcția pentru plăți rurale și inspecții a Guvernului Scoției), „Welsh Government” (Guvernul Țării Galilor) și „Rural Payments Agency” (Agenția pentru plăți rurale) în ceea ce privește cheltuielile finanțate de Fondul european de garantare agricolă (FEGA) pentru exercițiul financiar 2020.
            Sumele recuperabile de la Regatul Unit sau plătibile acestuia în temeiul prezentei decizii, inclusiv sumele rezultate din aplicarea articolului 54 alineatul (2) din Regulamentul (UE) nr. 1306/2013, sunt stabilite în anexa I la prezenta decizie.
         
         
            Articolul 2
            Suma care trebuie rambursată Regatului Unit în ceea ce privește disciplina financiară aplicată în exercițiul financiar 2020 este stabilită în anexa II.
         
         
            Articolul 3
            Prezenta decizie nu aduce atingere deciziilor ulterioare privind verificarea conformității pe care Comisia le poate lua în temeiul articolului 52 din Regulamentul (UE) nr. 1306/2013 pentru a exclude de la finanțarea de către Uniune cheltuielile care nu au fost efectuate în conformitate cu normele Uniunii.
         
         
            Articolul 4
            Prezenta decizie se adresează Regatului Unit al Marii Britanii și Irlandei de Nord.
         
         
            Adoptată la Bruxelles, 28 mai 2021.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 347, 20.12.2013, p. 549.
         
            (2)  Regulamentul de punere în aplicare (UE) nr. 908/2014 al Comisiei din 6 august 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența (JO L 255, 28.8.2014, p. 59).
         
            (3)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).
         
            (4)  Regulamentul de punere în aplicare (UE) 2020/1769 al Comisiei din 25 noiembrie 2020 privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2020 (JO L 398, 27.11.2020, p. 4).
         
            (5)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).
      
      
         
            ANEXA I
            Validarea conturilor agențiilor de plăți
            Exercițiul financiar 2020 - FEGA
            Suma care trebuie recuperată de la Regatul Unit sau plătită acestuia
            
                         
                     
                     
                         
                     
                     
                        2020 – Cheltuieli/Venituri alocate pentru agențiile de plăți ale căror conturi sunt
                     
                     
                        Total = a + b
                     
                     
                        Reduceri, suspendări și alte ajustări aferente executării unor decizii privind verificarea conformității și verificarea financiară pentru întregul exercițiu financiar 1)
                     
                     
                        Suma imputabilă în conformitate cu articolul 54 alineatul (2) din Regulamentul (UE) nr. 1306/2013 în legătură cu FEGA
                     
                     
                        Total, inclusiv reduceri, suspendări și alte ajustări
                     
                     
                        Plăți efectuate către Regatul Unit pentru exercițiul financiar
                     
                     
                        Sumă de recuperat (-) de la Regatul Unit sau de plătit (+) acestuia 2)
                     
                  
                        validate
                     
                     
                        disociate
                     
                  
                        = cheltuieli/venituri alocate declarate în declarația anuală
                     
                     
                        = total cheltuieli / venituri alocate în declarațiile lunare
                     
                  
                         
                     
                     
                         
                     
                     
                        a
                     
                     
                        b
                     
                     
                        c = a + b
                     
                     
                        d
                     
                     
                        e
                     
                     
                        f = c + d + e
                     
                     
                        g
                     
                     
                        h=f-g
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                     
                        0,00 
                     
                     
                        -62 451,20 
                     
                  
                        UK
                     
                     
                        EUR
                     
                     
                        3 197 146 439,98 
                     
                     
                        0,00 
                     
                     
                        3 197 146 439,98 
                     
                     
                        -5 748 968,67 
                     
                     
                        0,00 
                     
                     
                        3 191 397 471,31 
                     
                     
                        3 192 730 760,53 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                         
                     
                     
                         
                     
                     
                        Cheltuieli 3)
                     
                     
                        Venituri alocate 3)
                     
                     
                        Articolul 54 alineatul (2) (=e)
                     
                     
                        Total (= h)
                     
                  
                        08 02 06 01
                     
                     
                        6200
                     
                     
                        6200
                     
                  
                        i
                     
                     
                        j
                     
                     
                        k
                     
                     
                        l = i+j+k
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                  
                        UK
                     
                     
                        EUR
                     
                     
                        0,00 
                     
                     
                        -1 333 289,22 
                     
                     
                        0,00 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        1)
                     
                     
                        Reducerile și suspendările sunt cele luate în calcul în sistemul de plăți, la care se adaugă în special corecțiile pentru nerespectarea termenelor de plată stabilite în august, septembrie și octombrie 2020 și alte reduceri în contextul articolului 41 din Regulamentul (UE) nr. 1306/2013.
                     
                  
                        2)
                     
                     
                        La calcularea sumei care trebuie recuperată de la Regatul Unit sau plătită acestuia, suma luată în considerare este totalul declarației anuale pentru cheltuielile validate (col. a) sau totalul declarațiilor lunare pentru cheltuielile disociate (col. b). Cursul de schimb aplicabil: Articolul 11 alineatul (1) primul paragraf a doua teză din Regulamentul delegat (UE) nr. 907/2014 al Comisiei.
                     
                  
                        3)
                     
                     
                        BL 08 02 06 01 se repartizează între corecțiile negative care devin venituri alocate în cadrul BL 62 00 și cele pozitive în favoarea Regatului Unit care trebuie acum incluse în partea de cheltuieli din cadrul 08 02 06 01, conform articolului 43 din Regulamentul (UE) nr. 1306/2013.
                     
                  NB: Nomenclatura 2021: 08 02 06 01, 6200
         
      
      
         
            ANEXA II
            Rambursarea creditelor reportate din exercițiul financiar 2020 în legătură cu disciplina financiară
            
                         
                     
                     
                        (sume în EUR)
                     
                  
                        Regatul Unit
                     
                     
                        41 383 278,00